
ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΑΥΓΟΥΣΤΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

792 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 2.720 τετραγ. μέτρων στη 
θέση «Κάμπος» Αμμοβούνου της Κοινότητος Φυλακίου του Νο¬ 
μού Έβρου .. 1 

Κήρυξη ως αναδασωτέας εκτάσεως 1.350 τετραγ. μέτρων στη 
θέση «Τσαΐρια» της Κοινότητος Πενταλόφου του Νομού Έβρου . 2 
Κήρυξη ως αναδασωτέας εκτάσεως 2.160 τετραγ. μέτρων στη 
θέση «Έμπλυση» της Κοινότητος Αντυπάτων Ερίσσου του Νο¬ 
μού Κεφαλληνίας... 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πολεοδομικής μελέτης τμήματος της πολεοδομικής ενότη¬ 
τας Καθολικών Καλογραιών του Δήμου Κερκυραίων (Ν. Κερκύ- 

ρας) . 4 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2128 (1)/ 

Κήρυξη ως αναδασωτέας εκτάσεως 2.720 τετραγ. μέτρων στη θέση/ 
«Κάμπος» Αμμοβούνου της Κοινότητας Φυλακίου του Νομού 
Έβρου. I 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις περί διοικητικής αποκεντρώσεως διατάξεις. 


2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 
β) του άρθρου 38 παρ. 1. 
γ) του άρθρου 117 παρ. 3 του Συντάγματος. 

3. Τις δ/γές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 
γ) 10582/539/13.2.76 
δ) 215696/1451/9.5.77, και 
ε) 154689/24.5.1982. 

4. Την 3615/28.7.1987 πρόταση του Δασαρχείου Διδυμοτείχου 
και τη σύμφωνη γνώμη της Δ/νσως Δασών Έβρου περί κηρύξεως ανα¬ 
δασωτέας της αναφερόμενης στο θέμα εκτάσεως, αποφασίζουμε: 

Κηρύσσουμε ως αναδασωτέα, με σκοπό τη φυσική ή τεχνητή αναγέν¬ 
νηση του Δημόσιου Δάσους, την εκχερσωθείσα έκταση των 2.720 τε¬ 
τραγ. μέτρων που βρίσκεται στη θέση «Κάμπος» Αμμοβούνου της Κοι¬ 
νότητας Φυλακίου του Ν. Έβρου και προσδιορίζεται από τα στοιχεία Α, 
Β, Γ, Δ, Α, όπως φαίνονται στο συνημμένο διάγραμμα, το οποίο αποτε¬ 
λεί αναπόσπαστο μέρος της απόφασης αυτής και έχει όρια: 
Ανατολικά: Με δάσος Δημοσίου. 

Δυτικά: Μέ δάσος Δημοσίου. 

Βόρεια: Μέ κανάλι και δάσος Δημοσίου. 

Νότια: Μέ δάσος Δημοσίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 11 Αυγούστου 1987 
Ο Νομάρχης 
ΑΝΤ. ΚΩΒΑΙΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2119 (2) 

Κήρυξη ως αναδασωτέας εκτάσεως 1.350 τετραγ. μέτρων στη θέση 
«Τσαΐρια» της Κοινότητας Πενταλόφου του Νομού Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 
β) του άρθρου 38 παρ. 1. 
γ) του άρθρου 117 παρ. 3 του Συντάγματος. 

3. Τις δ/γές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 
γ) 10582/539/13.2.76 
δ) 215696/1451/9.5.77, και 
ε) 154689/24.5.1982. 

4. Την 378/24.7.1987 πρόταση του Δασαρχείου Διδυμοτείχου και 


τη σύμφωνη γνώμη της Δ/νσως Δασών Έβρου περί κηρύξεως αναδα¬ 
σωτέας της αναφερόμενης στο θέμα εκτάσεως, αποφασίζουμε: 

Κηρύσσουμε ως αναδασωτέα, με σκοπό τη φυσική ή τεχνητή αναγέν¬ 
νηση της Δημόσιας δασικής εκτάσεως, την εκχερσωθείσα έκταση των 
1.350 τετραγ. μέτρων που βρίσκεται στη θέση «Τσαΐρια» της Κοινότη¬ 
τας Πενταλόφου του Ν. Έβρου και προσδιορίζεται από τα στοιχεία Α, Β, 
Γ, Δ, Ε, Ζ, Η, Θ, Α, όπως φαίνονται στο συνημμένο διάγραμμα, το 
οποίο αποτελεί αναπόσπαστο μέρος της απόφασης αυτής και έχει όρια: 

Ανατολικά: Με δρυοδάσος Δημοσίου. 

Δυτικά: Μέ δρυοδάσος Δημοσίου και αγρό Σταύρου Πατσιατλή. 

Βόρεια: Μέ δρυοδάσος Δημοσίου. 

Νότια: Μέ καλλιεργούμενο αγρό Ευαγγέλου Χατζηδημητρίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 11 Αυγούστου 1987 
Ο Νομάρχης 

ΑΝΤ. ΚΩΒΑΙΟΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2513 (3) 

Κήρυξη ως αναδασωτέας εκτάσεως 2160 τετρ. μέτρων στη θέση 
«Έμπλυση» της Κοινότητας Αντυπάτων Ερίσσου του Νομού Κεφαλ¬ 
ληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Ελλά¬ 
δας. 

2. Τις περί διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 
β) Του άρθρου 38 παρ. 1. 
γ) Του άρθρου 34 παρ. 4. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80 
γ) 150467/2571/28.4.1981. 
δ) 155007/2728/1981. 


5. Την προφορική πρόταση της Δ/ναης Δασών Κεφαλληνίας περί κη- 
ρύξεως ως αναδασωτέας της αναφερόμενης στο θέμα εκτάσεως, αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από εκχέρσωση 
την 16.3.1987 έκταση δύο χιλιάδων εκατόν εξήντα (2.160) τετραγ. 
μέτρων που βρίσκεται στη θέση «Έμπλυση» της Κοινότητας Αντυπά¬ 
των Ερίσσου και προσδιορίζεται από τα στοιχεία Α-Β-Γ-Δ-Ε-Ζ-Η 
- Θ -1 - Κ - Α, όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της απόφασης αυτής και με όρια: 

Ανατολικά: Με Δημόσια Δασική έκταση. 

Δυτικά: Με Δημόσια Δασική έκταση. 

Νότια: Με Δημόσια Δασική έκταση. 

Βόρεια: Με Δημόσια Δασική έκταση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αργοστόλι, 10 Αυγούστου 1987 
Ο Νομάρχης 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ , 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότητας 

Καθολικών Καλογραιών του Δήμου Κερκυραίων (Ν. Κέρκυρας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 
9 και 11. 

2. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 1 (παρ. 
4), 6 (παρ. 1, 4, 5 και 6), 7 (παρ. 1, 2 και 4). 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 3, 6 (παρ. 1), 7, 8 και 9. 

5. Την υπ’ αρ. 78140/3271/12.11.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (ΓΠΣ) Κερκύρας (Ν. Κερκύρας)» (ΦΕΚ 55/Δ/ 
5.2.87). 

6. Την ύπ’ αρ. 31248/1503/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος της πολεοδομικής ενότητας Καθολικών Καλο¬ 
γραιών του Δήμου Κερκυραίων (Ν. Κερκύρας)». 

7. Την υπ’ αρ. 31249/1504/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας Καθολικών Καλογραιών 
του Δήμου Κερκυραίων (Ν. Κερκύρας)». 

8. Την υπ’ αρ. 31/359/1986 γνωμοδότηση του δημοτικού συμ¬ 
βουλίου Κερκυραίων. 

9. Την υπ’ αρ. 3/1987 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομού Κερκύρας. 

10. Την υπ’ αρ. 283/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας Καθολικών Καλογραιών του Δήμου Κερκυραίων (Ν. Κερκύρας) 
ως εξής: 

α) Του τμήματος του οικισμού προ του'1923 που έχει χαρακτηρισθεί 
ως πυκνοδομημένο με την υπ’ αρ. 31248/1503/1987 απόφαση του 
Υπουργού Περιβάλλοντος, Χωροταξίας και Δημοσίων Έργων, σύμ¬ 
φωνα με τις διατάξεις των άρθρων 1 και 2 του Ν. Δ/τος της 

17.7.1923. 

β) Των τμημάτων που είναι αραιοδομημένα και πυκνοδομημένα σύμ¬ 
φωνα με τις διατάξεις του Ν. 1337/83, και 

γ) Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι παιδικών σταθμών, στάθμευσης αυτοκινήτων, χώ¬ 
ρου πολυκλινικής, πολιτιστικού κέντρου, δημοτικού σχολείου, γυμνα¬ 
σίου, όπως οι ρυθμίσεις αυτές φαίνονται στο σχετικό πρωτότυπο διά¬ 
γραμμα σε κλίμακα 1:1.000 που έχει θεωρηθεί από τον Προϊστάμενο 
της Δ/νσης Πολεοδομικών Εφαρμογών με την υπ’ αρ. 37672/1987 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

Άρθρο 2. 

Εγκρίνεται ο πολεοδομικός κανονισμός του τμήματος της πολεοδομι¬ 
κής ενότητας Καθολικών Καλογραιών του Δήμου Κερκυραίων του 
οποίου το πολεοδομικό σχέδιο εγκρίνεται με την παρ. β του άρθρου 1 
του παρόντος και καθορίζονται οι όροι και περιορισμοί δόμησης του πυ- 
κνοδομημένου τμήματος του οικισμού προ του έτους 1923.του οποίου 
επίσης το πολεοδομικό σχέδιο εγκρίνέται με το άρθρο 1 παρ. α, ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται στο διά¬ 
γραμμα με στοιχείο Α επιτρέπεται η χρήση αμιγούς κατοικίας όπως 
προσδιορίζεται με το άρθρο 4 του Π. Δ/τος 81/80 (ΦΕΚ 27/Α). 

2. Στους λοιπούς οικοδομήσιμους χώρους επιτρέπεται η χρήση γενι¬ 
κής κατοικίας, όπως προσδιορίζεται με το άρθρο 5 του παραπάνω δ/ 
τος. 

Άρθρο 4. 

1. Καθορίζεται ζώνη κοινωνικού συντελεστή όπως φαίνεται να περι¬ 
κλείεται με την ένδειξη (ΖΚΣ) στο σχετικό διάγραμμα. 


2. Στη ζώνη αυτή για την εφαρμογή των κατ’ άρθρο 6 παρ. 5 του Ν. 
1337/83 προγραμμάτων εφαρμόζεται δεύτερος αυξημένος συντελε¬ 
στής δόμησης (κοινωνικός συντελεστής) 1,20 στην περίπτωση αυτή το 
μέγιστο ύψος των κτιρίων ορίζεται σε έντεκα (11) μέτρα. 

Άρθρο 5. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλεται 
προκήπιο πλάτους τριών (3), πέντε (5), έξι (6), εξήμισι (6,5) και οκτώ 
(8) μέτρων όπως φαίνονται στο ίδιο διάγραμμα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I, II και 
III όπως φαίνονται στο ίδιο διάγραμμα ως εξής: 

Α. Τομέας I (πυκνοδομημένος οικισμός προ του 1923). 

1. Ελάχιστο πρόσωπο: έντεκα (11) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα τα οποία: 

α) Κατά την 25.7.1979 ημερομηνία δημοσίευσης του από 
19.7.1979 Π. Δ/τος (ΦΕΚ 401/Δ) είχαν ελάχιστο πρόσωπο: οκτώ 
(8) μέτρα, ελάχιστο εμβαδόν: εκατόν πενήντα (150) τ.μ. 

β) Με όποιες διαστάσεις είχαν κατά την 2.7.1968 ημερομηνία δημο¬ 
σίευσης του από 15.6.1968 Π. Δ/τος (ΦΕΚ 111/Δ). 

γ) Κατά την 13.3.1981 ημερομηνία δημοσίευσης του από 
2.3.1981 Π. Δ/τος (ΦΕΚ 138/Δ) είχαν ελάχιστο πρόσωπο: οκτώ (8) 
μέτρα, ελάχιστο εμβαδόν: τριακόσια (300) τ.μ. 

3. Επιπλέον των προϋποθέσεων των παρ. 1 και 2 τα οικόπεδα θεω¬ 
ρούνται άρτια και οικοδομήσιμα εφόσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 50 τ.μ. και ελά¬ 
χιστη διάσταση πέντε (5) μέτρα. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 300 τ.μ. 
εφόσον η συνολική επιφάνεια ορόφων δεν υπερβαίνει τα 240 τ.μ. 

6. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειάς τους. 

7. Μέγιστο επιτρεπόμενο ύψος των κτιρίων επτάμισι (7,5) μέτρα. 

Β. Τομέας II (πυκνοδομημένη περιοχή αυθαιρέτων). 

1. Ελάχιστο πρόσωπο: έντεκα (11) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα που κατά τη δη¬ 
μοσίευση του παρόντος έχουν ελάχιστο πρόσωπο: οκτώ (8) μέτρα, ελά¬ 
χιστο εμβαδόν: εκατόν πενήντα (150) τ.μ. 

β) Με όποιες διαστάσεις εμφανίζονται στην οριστική πράξη εφαρμο¬ 
γής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του Ν. 1337/83. 

3. Επιπλέον των προϋποθέσεων των παρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον μέσα στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη επιφάνεια 
50 τ.μ. και ελάχιστη διάσταση πέντε (5) μέτρα. 

4. Συντελεστής δόμησης: οκτώ δέκατα (0,8). 

5. Κατά παρέκκλιση της προηγούμενης παραγράφου ορίζεται συντε¬ 
λεστής δόμησης ένα και είκοσι (1,20) για οικόπεδα εμβαδού μικρότερου 
των 150 μ 2 εφόσον η συνολική επιφάνεια ορόφων δεν υπερβαίνει τα 120 
μ 2 . Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι την 10.3.82 αφού αφαιρεθεί το εμβαδόν της 
εισφοράς σε γη που καθορίζεται από το Ν. 1337/83. 

6. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειάς τους. 

7. Μέγιστο επιτρεπόμενο ύψος των κτιρίων επτάμισι (7,5) μέτρα. 

Γ. Τομέας III (αραιοδομημένη περιοχή). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα τα οποία: 

α) κατά τη δημοσίευση του παρόντος έχουν: ελάχιστο πρόσωπο: 
οκτώ (8) μέτρα, ελάχιστο εμβαδόν: εκατόν πενήντα (150) τ.μ. 

β) με όποιες διαστάσεις εμφανίζονται στην οριστική πράξη εφαρμο¬ 
γής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του Ν. 1337/83. 

3. Επιπλέον των προϋποθέσεων των παρ. 1 και 2 τα οικόπεδα θεω¬ 
ρούνται άρτια και οικοδομήσιμα εφόσον μέσα στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 50 μ 2 και ελάχι- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


στη διάσταση πέντε (5) μέτρα. 

4. Συντελεστής δόμησης: έξι δέκατα (0,6). 

5. Κατά παρέκκλιση της προηγούμενης παραγράφου ορίζεται συντε¬ 
λεστής δόμησης ένα και είκοσι (1,20) για οικόπεδα εμβαδού μικρότερου 
των 150 μ 2 εφόσον η συνολική επιφάνεια ορόφων δεν υπερβαίνει τα 120 
μ 2 . Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι την 10.3.82 αφού αφαιρεθεί το εμβαδόν της 
εισφοράς σε γη που καθορίζεται από το Ν. 1337/83. 

6. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειάς τους. 

7. Μέγιστο επιτρεπόμενο ύψος των κτιρίων επτάμισι (7,5) μέτρα. 
Δ. Επιπλέον των ανωτέρω στους τομείς I, II και III εφαρμόζονται τα 

εξής: 

1. Η κάλυψη των κτιριακών όγκων με στέγη είναι υποχρεωτική. 
Η επικάλυψη της στέγης γίνεται με κοίλα κεραμίδια ή με συνδυασμό 

κυματοειδών φύλλων αμιαντοτσιμέντου και κοίλων κεραμιδιών - καλυ- 
πτήρων. 

2. Απαγορεύεται η κατασκευή κτιρίων με υποστηλώματα (ΡΙΕΟ- 
ΤΙ5). 

3. Για κτίρια επιφάνειας κάλυψης άνω των 200 μ 2 επιβάλλεται η 
διάσπαση όγκου. 


4. Οι οποιοιδήποτε τυφλοί τοίχοι κτιρίων επί μεσοτοιχιών που προ¬ 
κύπτουν σε εφαρμογή του ΓΟΚ/1985 μελετώνται μορφολογικά και 
ελέγχονται από την Επιτροπή Πολεοδομικού και Αρχιτεκτονικού Ελέγ¬ 
χου (ΕΠΑΕ). 

5. Οι μελέτες για την (ανέγερση, επέκταση, επισκευή, διασκευή κτι¬ 
ρίων για περιτοιχίσεις, εσωτερικές, εξωτερικές και για κάθε κατασκευή 
διαμόρφωση εξοπλισμού κοινοχρήστων χώρων ελέγχονται από την αρ¬ 
μόδια Ε.Π.Α.Ε. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 31 Ιουλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

